พระที่นั่งคูหาคฤหาสน์

พระที่นั่งคูหาคฤหาสน์ ตั้งอยู่บริเวณถ้ำพระยานคร อุทยานแห่งชาติเขาสามร้อยยอด สามารถเข้าชมบริเวณภายในถ้ำพระยานคร และถ่ายรูปได้บริเวณด้านล่าง แต่ไม่สามารถขึ้นไปชมบริเวณพระที่นั่งคูหาคฤหาสน์ได้

ประวัติ
พระที่นั่งคูหาคฤหาสน์ เป็นพระที่นั่งทรงจตุรมุข ออกแบบโดยพระวรวงศ์เธอ กรมหมื่นปราบปรปักษ์ เป็นพระที่นั่งที่ตั้งอยู่ภายในถ้ำพระยานครภายในอุทยานแห่งชาติเขาสามร้อยยอดโดยสร้างขึ้นในสมัยพระบาทสมเด็จพระจุลจอมเกล้าเจ้าอยู่หัวเป็นพระที่นั่งที่สร้างที่กรุงเทพมหานครแล้วส่งมาประกอบภายหลัง โดยมีอ็องเดร ดูว์ แปลซี เดอ รีเชอลีเยอ เป็นแม่กองในการก่อสร้าง โดยพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินมายกช่อฟ้าด้วยพระองค์เองเมื่อวันที่ 20 มิถุนายน พ.ศ. 2433 ในคราวเสด็จประพาสหัวเมืองมลายู พ.ศ. 2433 โดยปัจจุบันพระที่นั่งองค์นี้ไม่เปิดให้เข้าชมแต่สามารถถ่ายรูปได้

พระที่นั่งคูหาคฤหาสน์ ได้รับการขึ้นทะเบียนเป็นโบราณสถาน เมื่อวันที่ 30 กันยายน พ.ศ. 2495

คูหาคฤหาสน์
หมวดหมู่:โบราณสถานในจังหวัดประจวบคีรีขันธ์